Merkezê Îrtîbatî û Çapemenîye yê HPGyî derheqê çalakîyanê gerîlayan û hêzanê îşxalkeran de eşkerayîyêke daye. Eşkerayîye wina ya:
''Netîceya çalakîyanê hêzanê ma de 3 îşxalkerî ameyî cezakerdene, 2 îşxalkerî birîndar bîyî. Artêşa tirke ya îşxalkere Warê Xoverdayîşî 11 reyî pê bombaya nuklere ya taktîkî û çekanê kîmyewîyan; 10 reyî zî pê teyarayanê şerî, obus û çekanê giranan dayî bombayan ver.
Detayî wina yê:
Çarçewa Hemleya Şorişgêre ya Bazanê Zagrosî de; herêma Zapî de;
11ê êlule de Warê Xoverdayîşî yê Şehîd Adilî yê Çemçoyî de îşxalkerî di baskan ra ameyî pirodayene. Baska yewine 1 îşxalker û baska diyîne zî pê çekanê giranan îşxalkerî hedef kerdî. Netîceya çalakîye de 1 îşxalker ame cezakerdene û 2 îşxalkerî birîndar bîyî.
Çarçewa Hemleya Şorişgêre ya Şehîd Savaş Maraşî ya Cengê Xabûrî de;
10ê êlule de Warê Xoverdayîşî yê Girê Cûdîyî de îşxalkerî ameyî pirodayene û 1 îşxalker ame cezakerdene.
Hêrişê ke artêşa îşxalkere pê bombaya nuklere û çeka kîmyewîye kerdê;
10ê êlule de Warê Xoverdayîşî yê Girê Amedîyê de îşxalkeran bombaya nuklere şuxilnaye û ame tesbîtkerdene ke dima ke gazo kîmyewî resa erdî rêçê sûrî verdayî û boya gulan daya.
Reyna 10ê êlule de Warê Xoverdayîşî yê Çemço, Girê FMyî û Şehîd Fedakarî dîyayî bombayan ver.
Hêrişê bînî yê artêşa îşxalkere;
10ê êlule de Warê Xoverdayîşî yê Sîda, Girê Cûdîyî, Girê FMyî û warê Girê Zengîlî yê Garê û dewa Bukrîskanî ya Qendîlî dîyayî bombayan ver. Netîceya bombardumanan de erazîyê Bukrîskanî de şewat vejîya û şewat dewam keno.
Heman roje Warê Xoverdayîşî yê Şehîd Adilî de têgêrayîşê dronana qewimîya.''
